# 

Скупштина општине Врњачка Бања на другој редовној седници, одржаној 13. септембра 2024.године, на основу члана 36. став 3. и 4. Закона о јавним предузећима („Службени гласник РС“ број 15/16 и 88/19), члана 40. став 1. тачка 13. Статута општине Врњачка Бања („Сл. лист општине Врњачка Бања бр. 1/21-пречишћен текст, 4/21 и 14/23) и Одлуке о спровођењу јавног конкурса за избор директора Јавног предузећа ''Борјак'' Врњачка Бања, број: 111-28/24 од 13.септембра 2024.године, објављује

**ОГЛАС О ЈАВНОМ КОНКУРСУ**

за избор директора Јавног

предузећа ''Борјак'' Врњачка Бања

Подаци о Јавном предузећу:

Јавно предузеће ''Борјак'' Врњачка Бања,

СЕДИШТЕ на адреси:Врњачка Бања, улица Жике Ваљаревића 1.

Матични број: 17620975,

ПИБ: 103652103.

Претежна делатност: 4211- Изградња путева и аутопутева

Радно место: Директор Јавног предузећа ''Борјак'' Врњачка Бања, на период од четири године.

Директор Предузећа заснива радни однос на одређено време.

Услови за именовање директора:

1) да је пунолетно и пословно способно лице и држављанин Републике Србије;

2) да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;

3) да има најмање пет година радног искуства на пословима за које се захтева високо образовање из тачке 2;

4) да има најмање три године радног искуства на пословима који су повезани са пословима јавног предузећа;

5) да познаје област корпоративног управљања;

6) да има радно искуство у организовању рада и вођењу послова;

7) да није члан органа политичке странке, односно да му је одређено мировање у вршењу функције у органу политичке странке;

8) да није осуђивано на казну затвора од најмање шест месеци;

9) да му нису изречене мере безбедности у складу са законом којим се уређују кривична дела, и то:

(1) обавезно психијатријско лечење и чување у здравственој установи;

(2) обавезно психијатријско лечење на слободи;

(3) обавезно лечење наркомана;

(4) обавезно лечење алкохоличара;

(5) забрана вршења позива, делатности и дужности.

Стручна оспособљеност, знања и вештине оцењују се у изборном поступку увидом у доказе који су приложени уз пријаву кандидата и усменим разговором или писаном провером са кандидатима који испуњавају услове утврђене конкурсом.

Докази који се прилажу уз пријаву на јавни конкурс:

- извод из матичне књиге рођених;

- оверена фотокопија дипломе;

- исправе којима се доказује радно искуство у струци (потврде, решења и други акти из којих се види на којим пословима, са којом стручном спремом и у ком периоду је стечено радно искуство);

- оверена изјава од стране јавног бележника, да није члан органа политичке странке, односно да му је одређено мировање у вршењу функције у органу политичке странке;

- уверење надлежног органа (надлежне полицијске управе) да лице није осуђивано на казну затвора од најмање шест месеци;

- уверење надлежног органа да му нису изречене мере безбедности (издат од стране надлежног органа) у складу са законом којим се уређују кривична дела, и то:

1. обавезно психијатријско лечење и чување у здравственој установи;

2. обавезно психијатријско лечење на слободи;

3. обавезно лечење наркомана;

4. обавезно лечење алкохоличара;

5. забрана вршења позива, делатности и дужности.

Сви докази прилажу се у оригиналу или у фотокопији која је оверена код јавног бележника.

Пријаве на јавни конкурс са неопходном документацијом и доказима, подносе се Комисији за спровођење конкурса за избор директора јавних предузећа чији је оснивач општина Врњачка Бања, препорученом пошиљком, путем поште или лично преко писарнице Општинсе управе општине Врњачка, у затвореној коверти, на адреси Крушевачка, бр.17a Врњачка Бања, са назнаком: ''За јавни конкурс – за именовање директора ЈП ''Борјак''.

Рок за подношење пријава на јавни конкурс је 30 дана од дана објављивања јавног конкурса у „Службеном гласнику Републике Србије”. Рок почиње да тече наредног дана од дана објављивања јавног конкурса.

Именовање директора ЈП ''Борјак'', врши се на период од четири године.

Неблаговремене, непотпуне и неразумљиве пријаве неће бити предмет разматрања.

Лице задужено за давање информација о спровођењу јавног конкурса је Секретар СО Врњачка Бања тел.036/601-207

**СКУПШТИНА ОПШТИНЕ ВРЊАЧКА БАЊА**

Број: 111-28/24 од 13. септембра 2024.године

**ПРЕДСЕДНИК**

**СКУПШТИНЕ ОПШТИНЕ**

Иван Радовић